
ประกาศกระทรวงการคลัง
[bookmark: _Hlk141075332][bookmark: _Hlk156160552][bookmark: _Hlk156163937]เรื่อง กำหนดผู้ที่ไม่ต้องถูกรายงาน
ตามพระราชกำหนดการแลกเปลี่ยนข้อมูลเพื่อปฏิบัติตามความตกลงระหว่างประเทศเกี่ยวกับภาษีอากร 
พ.ศ. ๒๕๖๖
		

[bookmark: _Hlk156164147]ตามที่รัฐมนตรีว่าการกระทรวงการคลังมีอำนาจที่จะประกาศกำหนดผู้มีหน้าที่รายงาน
ข้อมูลบัญชีทางการเงินที่ต้องถูกรายงาน ตามมาตรา ๑๗ วรรคสี่ แห่งพระราชกำหนดการแลกเปลี่ยนข้อมูลเพื่อปฏิบัติตามความตกลงระหว่างประเทศเกี่ยวกับภาษีอากร พ.ศ. ๒๕๖๖ จึงเห็นควรกำหนดบุคคลดังต่อไปนี้ เป็นผู้ที่ได้รับยกเว้นไม่เป็นผู้ที่ต้องถูกรายงานตามพระราชกำหนดการแลกเปลี่ยนข้อมูลเพื่อปฏิบัติตามความตกลงระหว่างประเทศเกี่ยวกับภาษีอากร พ.ศ. ๒๕๖๖
ข้อ	๑	ให้บุคคลดังต่อไปนี้ เป็นผู้ที่ได้รับยกเว้นไม่เป็นผู้ที่ต้องถูกรายงาน
		(๑)	บริษัทที่หุ้นของตนถูกซื้อขายเป็นปกติในตลาดหลักทรัพย์ที่อยู่ภายใต้การกำกับดูแลโดยหน่วยงานของรัฐ
		(2)	บริษัทใด ๆ ที่เป็นนิติบุคคลที่มีความสัมพันธ์กันกับบริษัทตาม (1) 
		คำว่า “นิติบุคคลที่มีความสัมพันธ์กัน” ตามวรรคหนึ่งหมายความว่า นิติบุคคลที่มีความสัมพันธ์กับนิติบุคคลอื่น โดยนิติบุคคลหนึ่งมีอำนาจควบคุมอีกนิติบุคคลหนึ่ง หรือนิติบุคคลทั้งสองอยู่ภายใต้อำนาจ
ควบคุมเดียวกัน  ทั้งนี้ ให้การควบคุมดังกล่าวหมายถึงการมีความเป็นเจ้าของโดยทางตรงหรือทางอ้อมเกินกว่าร้อยละห้าสิบของสิทธิออกเสียงและมูลค่าของนิติบุคคล
ข้อ	๒	ประกาศนี้ให้ใช้บังคับตั้งแต่วันที่ ๑๖ สิงหาคม พ.ศ. ๒๕๖๖ เป็นต้นไป 
				ประกาศ  ณ  วันที่  ๒๙  มีนาคม  พ.ศ.  ๒๕๖๗

	              (นายจุลพันธ์ อมรวิวัฒน์)
	    รัฐมนตรีช่วยว่าการฯ ปฏิบัติราชการแทน
	         รัฐมนตรีว่าการกระทรวงการคลัง

